 Kocha Hans Pluijm wa Yanga, alimtoa Msuva kipindi cha kwanza kwenye pambano dhidi ya Simba lililopigwa Septemba 26, Uwanja wa Taifa Dar es Salaam baada ya kucheza chini ya kiwango na nafasi yake kuchukuliwa na Malimi Busungu aliyefunga bao la pili. Yanga ilishinda mabao 2-0.Akizungumza na gazeti hili, Msuva mwenye mabao matatu hadi sasa kwenye ligi ya msimu huu alisema anaamini kiwango chake bado kipo juu na kuanzishwa benchi ni mipango ya kocha.“Kuanzia benchi hali ya kawaida kwa mchezaj, hata wakati Pluijm aliporudi kwa mara ya pili alikuwa akinianzisha benchi, lakini baada ya muda alinirudisha kwenye kikosi cha kwanza na kufanya vizuri hadi nikawa mfungaji bora,” alisema Msuva.Winga huyo alisema kuanzia benchi kumekuwa kukimsaidia kupunguza makosa ambayo amekuwa akifanya pindi anapoanza kikosi cha kwanza, japo ataendelea kufanyia kazi upungufu wake kuhakikisha anafanya vizuri na kuisaidia Yanga.